Բեզոն

Բեզոն (ֆր.՝ Bezons), համայնք Ֆրանսիայի Իլ դը Ֆրանս երկրամասի Վալ դ՛Ուազ դեպարտամենտում։ Ընկած է Փարիզից մոտավորապես 15 կիլոմետր դեպի հյուսիս-արևմուտք, դեպարտամենտի դե ֆակտո վարչական կենտրոնից՝ Սերժիից 16 կիլոմետր դեպի հարավ-արևելք։ 2006 թվականի տվյալներով բնակչության թվաքանակը եղել է  27.300: Այդ ցուցանիշով Ֆրանսիայի բնակավայրերի շարքում զբաղեցնում է 312-րդ տեղը։ 
2016 թվականի հունվարի 1ից Բեզոնը, միջտարածաշրջանային համագործակցության ծրագրի համաձայն, ներգրավվել է Իվլին դեպարտամենտի ագլոմերացիոն համայնքում, միաժամանակ շարունակելով վարչականորեն մնալ Վալ դ՛Ուազ դեպարտամենտի կազմում։


== Անվանումը ==
Բնակավայրի անվանումը միջնադարյան պատմական փաստաթղթերում հիշատակվել է Bisunciae, Bezons (XV դար), Bezunz ձևերով։
Մերովինգների իշխանության օրոք Բեզոնում դրամ է հատվել, և, ամենայն հավանականությամբ, բնակավայրի անվանումն առնչվում է հենց այս երևույթի հետ։


== Տնտեսություն ==
2010 թվականի տվյալներով համայնքի աշխատունակ տարիքի 18.676 մարդկանցից (15-64 տարեկան) տնտեսապես ակտիվ էին 14.224-ը (ակտիվության ցուցանիշը կազմել է 76,2 տոկոս՝ 1999 թվականի 73,4%-ի դիմաց։ Տնտեսապես ոչ ակտիվ 4.452 անձանցից 1.730-ը սովորողներ էին, 1.060-ը՝ թոշակառուներ, 1.662-ը չէին աշխատում այլ պատճառներով։
2010 թվականին համայնքում հաշվվում էր 10.757 հարկատու տնային տնտեսություն։ Յուրաքանչյուր բնակչի հաշվով տարեկան միջին եկամուտը կազմել է 17.130 եվրո։


== Անվանի անձինք ==
Ժիլ Շատլե (1944-1999) - փիլիսոփա
Շառլ-Ֆրանսուա Դոբինյի (1817-1878) - իմպրեսիոնիստ նկարիչ, ում անունն է կրում Բեզոնի փողոցներից մեկը
Նադյա Դոտի - երգչուհի
Հենրի IV (1553-1610) - Ֆրանսիայի արքա։ Ըստ ավանդազրույցի՝ սիրել է բազում սիրուհիների հետ ժամանակ անցկացնել Բեզոնում, Vert Galant առանձնատանը։ Բեզոնյան մեկ այլ առանձնատանը՝ Gabrielle d'Estrées-ում ապաստանել է  արքայի սիրուհիներից մեկը։
Կլոդին Լոքեն (1965-), նկարչուհի, քանդակագործուհի, դասավանդել է Le Grand Cerf մասնագիտական լիցեյում.
Գի դը Մոպասան (1850-1893) - մեծանուն գրող. հաճախ այցելել է Բեզոն, հիացել Սեն գետով և բնության այլ տեսարաններով
Կարոլ Ռոշե (1974) - դերասանուհի


== Քույր քաղաքներ ==
Բեզոնը բարեկամական և գործընկերային հարաբերություններ է հաստատել հետևյալ քաղաքների հետ :

 Սեկսարդ, Հունգարիա, 1967 թվականից
 Դաունպատրիկ, Հյուսիսային Իռլանդիա, 1984 թվականից
 Բենի Զեյդ, Պաղեստին ·.
 Չագիտիլիո, Նիկարագուա2002 թվականի փետրվարին քաղաքային խորհուրդը որոշում է կայացրել ավելի սերտացնել բարեկամական հարաբերությունները Նիկարագուայի Չագիտիլիո քաղաքի հետ։


== Ժողովրդագրություն ==
Բնակչության թվաքանակի փոփոխությունները(Cassini и INSEE):


== Ուշագրավ փաստեր ==
2013 թվականի փետրվարի 13-ին Բեզոնի քաղաքային խորհրդի բոլոր անդամները միաձայն որոշում են կայացրել Պաղեստինի ազատագրության ժողովրդական ճակատի մարտիկ, իսրայելական նախարարներից մեկի սպանության համար ցմահ բանտարկության դատապարտված Մաջդի ալ Ռիմավիին շնորհել Բեզոնի պատվավոր քաղաքացու կոչում՝ այդ կերպ իրենց աջակցությունը հայտնելով նրա մղած պայքարին։


== Կլիմա ==
Բեզոնին բնորոշ է մեղմ կլիման, որի վրա նկատելի է ոչ շատ հեռու գտնվող օվկիանոսի ազդեցությունը։ Արևային ժամերի միջին տարեկան քանակը մոտավորապես 1720 է.


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Official website (Ֆրանսերեն)
Mérimée database – Cultural heritage (Ֆրանսերեն)
Land use (IAURIF) Archived 2022-01-02 at the Wayback Machine. {{en}